Apstiprināts

AS ”Daugavpils satiksme”

Iepirkuma komisijas sēdē

20.08.2021.

**Iepirkuma identifikācijas Nr**.: **ASDS/2021/54**

**Nosaukums: “Dabasgāzes piegāde AS “Daugavpils satiksme” vajadzībām”**

**Atbildes uz ieinteresēto piegādātāju jautājumiem**

**Nr.2**

*Jautājums Nr.1*

Lūdzam precizēt informāciju un veikt zemāk norādītos Nolikuma grozījumus.

[1] Pretendents lūdz Pasūtītāju precizēt, kāda dabasgāzes tirdzniecības cena ir jāparedz finanšu piedāvājumā – fiksēta (nemainīga visā dabasgāzes tirdzniecības periodā) vai mainīga (atbilstoši biržas cenas indeksa izmaiņām).

[2] Nolikuma 5.pielikumā prasīts norādīt pretendenta pieredzi. Lūdzam precizēt, cik darījumu pieredze ir jānorāda (parasti šī prasība tiek attiecināta uz 1-2 līdzīga kWh apjoma nodrošināšanu). Vēršam uzmanību, ka ņemot vērā augstās dabasgāzes cenu svārstības, dabasgāzes piegādes apjoma norādīšana (EUR) var nebūt objektīvs rādītājs Pretendenta spējai nodrošināt piegādi Pasūtītājam. Turklāt lielākā daļa no ar lietotājiem noslēgtajiem darījumiem ir komercnoslēpums, tādēļ dabasgāzes 1 (vienas) vienības līgumcena nevar tikt izpausta. Tādējādi lūdzam precizēt 5.pielikuma tabulu, paredzot norādīt dabasgāzes piegādes apjomu nevis EUR, bet gan kWh.

*Atbilde uz jautājumu*

Atbildot uz pretendenta pirmo jautājumu, iepirkuma komisija skaidro, ka, pamatojoties uz iepirkuma dokumentācijas 8.5.1.punktu, līguma slēgšanas tiks piešķirtas pretendentam, kurš piedāvās viszemāko cenu. Lai iepirkuma komisija pieņem pamatotu lēmumu par līguma slēgšanas tiesību piešķiršanu, iepirkuma komisijai jābūt pārliecinātai, ka pretendenta piedāvātā cena ir nemainīga visā līguma darbības periodā. Vadoties no visa augstāk izklāstītā, pretendentam finanšu piedāvājumā jāparedz visā līguma darbības periodā nemainīgā cena.

Atbildot uz pretendenta otro jautājumu, iepirkuma komisija skaidro, ka iepirkuma dokumentācijas 3.2.punkts paredz nepieciešamo pretendenta pieredzi - iepriekšējo trīs gadu laikā tika piegādāta gāze 176 000 m3 gadā. Respektīvi, pieredzes apliecināšanai ir svarīgs un būtisks tieši piegādātās gāzes apjoms, nevis darījumu skaits. Iepirkuma dokumentācijas 5.pielikuma 3.ailē "Dabasgāzes piegādes apjoms" jānorāda apjomu kW, nevis EUR”;

Iepirkuma komisija